39 
hosszat elérte, a hengerfúró felhuzatik és helyébe a hen¬ 
gertörő bocsáttatik le. Ennek feladata, mint neve mutatja, 
a henger letörése és felhozatala. Az eszköz maga egy 
pléhhengerböl áll, mely alól fogakkal van ellátva, melyek 
egy második rudazaton levő gyűrű segélyével a kőzetbe 
veretnek, és ilyképen a hengert letörik. 
A petrosényi kutató fúrásnál előállitott nehány 
hengerpróbát bátorkodom bemutatni, melyek egyrészt 
igen szilárd agyagpalából, másrészt pedig szintén szilárd 
homokkőből állíttattak elő. Ezek valószínűleg az első 
hengerpróbák, melyek az osztrák-magyar birodalomban 
készíttettek. A hengerpróbák előnyei szembeötlők, mert 
a kőzet a maga eredetiségében maradván, azon mindég ép 
törési lapok láthatók, a netalán létező zárványok sértet¬ 
lenül maradnak, szóval a kőzet vagy ásvány minden 
tulajdona tisztán vizsgálható. Meghatározható továbbá 
mindég a réteg dülési szöge és a csapás iránya, az első 
goniometer segélyével, az utóbbi pedig azáltal, hogy a 
hengertörésnél a rudazatra mutatók alkalmaztatnak, me¬ 
lyek segélyével a külre hozott henger ugyanazon állásba 
hozható, melyben eredete helyén volt. 
Habár a hengerfúrás költségesebb a közönséges 
fúrásnál, aránylag mégis olcsóbb, mert mig különben a 
rétegek pontos meghatározására 3 fúrlyuk szükségeltetik, 
a hengerfúrásnál egy elégséges. 
Szénbányáknál p. o. az adományozás oly henger¬ 
próbák előállítása mellett lehetséges leend, mely nagy 
előnyt méltányolni leginkább a bányász fogja tudni. 
Mihelyt a hengerfúrás általánosabb lesz, annak 
előnyei is mindinkább elismerést fognak nyerni, és nem 
csak a tudomány, hanem a praxis is, ezen fúrási mód 
életrevalóságáról meg fog győződhetni. 
